open-index/open-wikipedia-markdown huggingface dataset:
บอลอมีร์โคลอ

**บอลอมีร์โคลอ** () เป็นหมู่บ้านในตำบลแกทอเบโจนูบี อำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 425 คนใน 107 ครัวเรือน

## อ้างอิง
เทศมณฑลเอสแทฮ์บอน

**เอสแทฮ์บอน** () เป็นเทศมณฑลในจังหวัดฟอร์ส ประเทศอิหร่าน โดยมีเอสแทฮ์บอนเป็นเมืองหลัก จากสำมะโน พ.ศ. 2549 เทศมณฑลนี้มีประชากร 66,391 คนใน 16,606 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอรูนีซ และมีเมืองเพียง 3 เมืองคือเอสแทฮ์บอน, อีจ และรูนีซ

## อ้างอิง
แชงกี

**กูร์วินเดอร์ สิงห์ มาลโฮตรา** (อังกฤษ: Gurvinder Singh Malhotra; ฮินดี: गुरविंदर सिंह मल्होत्रा, IAST: Guraviṃdara Siṃha Malhotra; ปัญจาบ: ਗੁਰਵਿੰਦਰ ਸਿੰਘ ਮਲਹੋਤਰਾ โรมัน: Guravidara Sigha Malahōtarā; เกิด 19 มิถุนายน ค.ศ. 1991) เป็นนักมวยปล้ำอาชีพชาวอินเดียที่รู้จักกันดีในนาม **ดิลเชอร์ แชงกี** (Dilsher Shanky)

เขาเป็นอดีตนักแสดงบอลลีวูด ในการให้สัมภาษณ์กับ Dainik Bhaskar ในปี 2017 เขากล่าวว่าความฝันของเขาคือการเข้าร่วม WWE และเอาชนะ Brock Lesnar เขายังเป็นที่รู้จักจากการดำรงตำแหน่งใน Continental Wrestling Entertainment (CWE)

## แชมป์รางวัล
***Continental Wrestling Entertainment**
**CWE Heavyweight Championship (2 times)

## ผลงานแสดง
### ภาพยนตร์

## อ้างอิง

## แหล่งข้อมูลอื่น
* 
* 
* 

หมวดหมู่:นักมวยปล้ำอาชีพชาวแคนาดา
วีรมหาน

**รินกู สิงห์ ราชปุต** (Rinku Singh Rajput; 8 สิงหาคม ค.ศ. 1988) เป็นนักมวยปล้ำอาชีพชาวอินเดียและอดีตนักเบสบอลอาชีพที่เซ็นสัญญากับ WWE ภายใต้ชื่อ **วีรมหาน** (Veer Mahaan)

สิงห์ได้รับการลงนามโดยองค์กร Pittsburgh Pirates หลังจากที่เขาชนะการแข่งขันการขว้างในรายการเรียลลิตี้ทีวี The Million Dollar Arm ในปี 2008 เขาเป็นชาวอินเดียคนแรกที่เล่นเบสบอลอาชีพและใช้เวลาหลายฤดูกาลในลีกย่อย ไปถึงระดับ Single-A เขาเป็นหัวเรื่องของภาพยนตร์เรื่อง Million Dollar Arm

## อ้างอิง

## แหล่งข้อมูลอื่น
*
* Million-Dollar Arm blog
* Call-in web radio show with Dinesh Patel, Rinku Singh and JB Bernstein, November 2008

หมวดหมู่:นักมวยปล้ำอาชีพชาวอินเดีย
แกลเอเยแกนจ์

**แกลเอเยแกนจ์** () เป็นเมืองและเมืองหลักในเทศมณฑลแกลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2559 เมืองนี้มีประชากร 13,169 คนใน 3,638 ครัวเรือน

## อ้างอิง

หมวดหมู่:เมืองในประเทศอิหร่าน
มัสยิดจักรพรรดิ (พริสตีนา)

**มัสยิดจักรพรรดิ** (; , *Carska džamija u Prištini*) เป็นมัสยิดแบบออตโตมันในพริสตีนา ประเทศคอซอวอ ซึ่งสร้างขึ้นใน ค.ศ. 1461 โดยสุลต่านเมห์เหม็ดที่ 2 

ใน ค.ศ. 1990 สาธารณรัฐเซอร์เบียประกาศให้มัสยิดนี้เป็นอนุสรณ์ทางวัฒนธรรมที่มีความสำคัญเป็นพิเศษ

## ประวัติ
ในช่วงสงครามออสเตรีย-ตุรกีเมื่อปลายคริสต์ศตวรรษที่ 17 มัสยิดนี้ถูกเปลี่ยนเป็นโบสถ์โรมันคาทอลิกชั่วคราว นักเขียนชาวแอลเบเนียคนสำคัญคนหนึ่ง Pjetër Bogdani ซึ่งเป็นผู้นำที่สนับสนุนกบฏนิยมออสเตรีย ถูกฝังที่นี่ หลังออตโตมันควบคุมพื้นที่นี้อีกครั้งใน ค.ศ. 1690 ทหารออตโตมันจึงขุดหากระดูกของ Pjetër Bogdani และขว้างมันลงบนถนน

## ภาพ

Xhamia_e_Mbretit_02.jpg
Xhamia e Mbretit, Xhamia e madhe.JPG
Xhamia_e_Mbretit_06.jpg
Xhamia_e_Mbretit_01.jpg
Scripture_in_Sultan_Mehmet_Fatih_Mosque.JPG
Scripture_in_Sultan_Murat_Fatih_Mosque.JPG


## หมายเหตุ

## อ้างอิง

หมวดหมู่:สิ่งก่อสร้างของสุลต่านเมห์เหม็ดผู้พิชิต
หมวดหมู่:มัสยิด
หมวดหมู่:มัสยิดออตโตมันในประเทศคอซอวอ
หมวดหมู่:สิ่งก่อสร้างในพริสตีนา
หมวดหมู่:อนุสรณ์ทางวัฒนธรรมที่มีความสำคัญเป็นพิเศษ (ประเทศเซอร์เบีย)
ดับบา เคโต

**บาบาทุนเด ลูคาสซ์ ไอเยบูซี** (Babatunde Łukasz Aiyegbusi) เป็นนักมวยปล้ำอาชีพชาวโปแลนด์และอดีตนักฟุตบอลเขาเคยเล่นให้กับหลายทีมในลีกอเมริกันฟุตบอลโปแลนด์ และเคยเล่นให้มินนิโซตา ไวกิ้งส์ระหว่างปรีซีซั่น 2015 เขาเป็นนักมวยปล้ำชาวโปแลนด์คนที่สองที่เข้าร่วมใน WWE นับตั้งแต่ Ivan Putski

## อ้างอิง

## แหล่งข้อมูลอื่น
*
ริก บูกส์

**เอริก บิวเกนฮาเกน** (Eric Bugenhagen, เกิด 21 ธันวาคม ค.ศ. 1987) เป็นนักมวยปล้ำอาชีพชาวอเมริกัน บุคลิกทางอินเทอร์เน็ต และอดีตนักมวยปล้ำสมัครเล่น เขาเซ็นสัญญากับ WWE ภายใต้ชื่อว่า **ริก บูกส์** (Rick Boogs) เขาเป็นแชมป์ WWE 24/7 สองครั้ง ตำแหน่งที่เขาได้รับภายใต้ชื่อของ **โจเซฟ เอเวอเรจ** (Joseph Average) 

นอกเหนือจากอาชีพมวยปล้ำของเขาแล้วเขายังเปิดช่อง YouTube ที่เน้นเรื่องการฝึกน้ำหนักและการแสดงตลก

## แชมป์และรางวัล
***[[World Wrestling Entertainment|WWE]]**
**WWE 24/7 Championship (2 times)

## อ้างอิง

## แหล่งข้อมูลอื่น
* 
* 

หมวดหมู่:นักมวยปล้ำอาชีพชาวอเมริกัน
ลาเทกซ์

**ลาเทกซ์** () เป็นซอฟต์แวร์สำหรับจัดเตรียมเอกสาร โดยผู้เขียนใช้ข้อความธรรมดาแทนที่จะใช้รูปแบบข้อความเหมือนกับที่พบในโปรแกรมประมวลผลคำ เช่น ไมโครซอฟท์ เวิร์ด เป็นต้น ผู้เขียนสามารถใช้ภาษามาร์กอัป เพื่อกำหนดรูปแบบเอกสาร (รวมถึงบทความ หนังสือ และจดหมาย) กำหนดรูปแบบตัวอักษร และเพื่ออ้างอิงหรือบรรณานุกรม

ลาเทกซ์มีการใช้อย่างแพร่หลายในวงการวิชาการ เพื่อตีพิมพ์เอกสารทางวิทยาศาสตร์ นอกจากนั้นยังมีบทบาทสำคัญในการจัดเตรียมและจัดพิมพ์หนังสือและบทความที่มีเนื้อหาหลายภาษาที่ซับซ้อน เช่น ภาษาสันสกฤต และภาษากรีก

## ประวัติ
ลาเทกซ์ สร้างขึ้นในช่วงต้นทศวรรษ 1980 ระบบนี้มีพื้นฐานมาจาก TeX ซึ่งเป็นภาษาสำหรับจัดพิมพ์ที่พัฒนาโดย โดนัลด์ คนุธ ในช่วงปลายทศวรรษ 1970

เลสลี แลมพอร์ต ออกแบบ LaTeX ให้เป็นเวอร์ชันที่ใช้งานง่ายกว่า TeX ซึ่งเดิมทีตั้งใจให้นักวิทยาศาสตร์คอมพิวเตอร์และนักคณิตศาสตร์ใช้งาน LaTeX ใช้ภาษามาร์กอัปเพื่อกำหนดโครงสร้างและเนื้อหาของเอกสาร ทำให้ผู้ใช้สามารถมุ่งเน้นไปที่เนื้อหาของเอกสารได้ง่ายขึ้น แทนที่จะต้องมานั่งกังวลกับการจัดรูปแบบ

## อ้างอิง

หมวดหมู่:รูปแบบโอเพน
อักเนสแห่งเดนมาร์ก

**อักเนสแห่งเดนมาร์ก** (ค.ศ. 1249 - หลัง ค.ศ. 1290) ทรงเป็นเจ้าหญิงเดนมาร์ก และเป็นพระราชธิดาองค์สุดท้องในพระเจ้าอีริคที่ 4 แห่งเดนมาร์กกับจัตตาแห่งแซกโซนี เจ้าหญิงเป็นผู้ทรงจัดตั้งอารามนักบุญอักเนส, รอสคิลด์ อย่างเป็นทางการ

## พระชนม์ชีพ
เจ้าหญิงอักเนสทรงสูญเสียพระราชบิดาขณะมีพระชนมายุเพียง 1 พรรษา และพระราชมารดาได้เสกสมรสใหม่และเสด็จกลับเยอรมนี พระนางและพระเชษฐภคินีทั้งสามได้แก่ เจ้าหญิงโซเฟีย เจ้าหญิงอิงเงอบอร์กและเจ้าหญิงจัตตา ได้รับการอภิบาลในราชสำนักของสมเด็จอาคือ พระเจ้าอเบลแห่งเดนมาร์กและต่อมา คือ พระเจ้าคริสตอฟเฟอร์ที่ 1 แห่งเดนมาร์ก เจ้าหญิงทั้งสี่มีสิทธิในที่ดินจำนวนมากของพระราชบิดา แต่ทั้งสี่พระองค์ก็ไม่สามารถต่อต้านสมเด็จอาทั้งสองที่ทำการโค่นราชบัลลังก์พระราชบิดาได้
### พระชนม์ในอารามวาสี
พระเชษฐภคินีทั้งสองคือ เจ้าหญิงโซเฟียและเจ้าหญิงอิงเงอบอร์กได้อภิเษกสมรสกับกษัตริย์สวีเดนและกษัตริย์นอร์เวย์ตามลำดับ และเสด็จออกจากเดนมาร์กพร้อมมรดกส่วนของพวกพระนาง แต่สำหรับเจ้าหญิงจัตตาและเจ้าหญิงอักเนสไม่ทรงได้รับสิทธินั้น ในค.ศ. 1264 มีการก่อตั้งสำนักชีคณะดอมินิกัน ชื่อ อารามนักบุญอักเนส, รอสคิลด์ ซึ่งตั้งตามพระนามของเจ้าหญิงอักเนส เอกสารจัดตั้งถูกส่งไปยังสมเด็จพระสันตะปาปา ในพระนามของเจ้าหญิงอักเนสและผู้ที่สนับสนุนความปรารถนาของพระนางที่จะอุทิศพระองค์เองและมรดกของพระนางให้แก่คอนแวนต์ มาร์เกเรเธ ซัมบีเรีย สมเด็จพระพันปีหลวงและผู้สำเร็จราชการเดนมาร์ก ทรงถูกบีบให้พิจารณาที่จะปล่อยเจ้าหญิงอักเนสออกจากพันธะ ก่อนที่จะทรงอนุมัติตามคำทูลขอของเจ้าหญิง ในความเป็นจริงแล้ว ผู้สำเร็จราชการเดนมาร์กไม่ประสงค์ที่จะให้พระราชธิดาในกษัตริย์อีริคที่ 4 รับมรดกจำนวนมากและนำออกจากเดนมาร์ก ดังนั้นหากเจ้าหญิงอักเนส หรือ เจ้าหญิงจัตตา ได้เสกสมรสกับเจ้าชายต่างชาติและเสด็จออกจากเดนมาร์ก มรดกเหล่านั้นก็จะสูญเสียไปดังเช่นที่เกิดมาแล้วในคราวของเจ้าหญิงโซเฟียและเจ้าหญิงอิงเงอบอร์ก

หลังจากทรงก่อตั้งอารามนักบุญอักเนส ผู้สำเร็จราชการสมเด็จพระพันปีหลวงมาร์กาเรเธก็ทรงแต่งตั้งเจ้าหญิงอักเนสในฐานะอธิการิณีของอาราม ใน ค.ศ. 1266 ผู้สำเร็จราชการทรงให้เจ้าหญิงจัตตาดำรงเป็นอธิการิณีของอารามแทนพระขนิษฐา
### บั้นปลายพระชนม์ชีพ
เจ้าหญิงทั้งสองไม่ทรงโปรดพระชนม์ชีพในฐานะนางชี และทรงลาออกจากคอนแวนต์ใน ค.ศ. 1270 เจ้าหญิงอักเนสทรงสามารถครอบครองที่ดินของพระราชบิดาได้อย่างน้อยบางส่วน พระนางทรงดำรงพระชนม์ชีพที่เหลือในการบริหารจัดการที่ดินในเกาะเชลลันด์ และในหลักฐานหลายฉบับกล่าวถึงพระนางในฐานะเจ้าของที่ดิน มีการระบุครั้งสุดท้ายว่าพระนางยังทรงพระชนม์จนถึง ค.ศ. 1290 โดยปีที่สิ้นพระชนม์นั้นไม่ปรากฏหลักฐาน และบางหลักฐานระบุว่า เจ้าหญิงอักเนสอาจจะได้เสกสมรสกับอีริค ลอร์ดแห่งลังก์เอลันด์ พระญาติ

ในช่วงการปฏิรูปศาสนาในเดนมาร์ก-นอร์เวย์ และฮ็อลชไตน์ ราชสำนักเดนมาร์กและอารามนักบุญอักเนส เมืองรอสคิลด์ ได้ทำการต่อสู้กันเพื่อแย่งครอบครองสิทธิในการครองที่ดินของเจ้าหญิงอักเนส

## พงศาวลี


## อ้างอิง
* *[http://www.kvinfo.dk/side/597/bio/276/origin/170/ Dansk Kvindebiografisk Leksikon]*
* DENMARK, Medieval Lands

หมวดหมู่:บุคคลที่เสียชีวิตในคริสต์ทศวรรษ 1290
หมวดหมู่:เจ้าหญิงเดนมาร์ก
หมวดหมู่:พระราชธิดาในพระมหากษัตริย์
วัลเดมาร์ที่ 3 ดยุกแห่งชเลสวิก

**เจ้าชายวัลเดมาร์ที่ 3 อเบลเซน** (ค.ศ. 1238 - 1257) ทรงเป็นเจ้าชายเดนมาร์กและดยุกแห่งดัชชีชเลสวิก ตั้งแต่ค.ศ. 1253 จนกระทั่งสิ้นพระชนม์ใน ค.ศ. 1257 พระองค์เป็นพระราชโอรสองค์ใหญ่ในพระเจ้าอเบลแห่งเดนมาร์กกับเม็ชทิลท์แห่งฮ็อลชไตน์

## พระชนม์ชีพ
ในช่วงที่กษัตริย์อเบลเสด็จสวรรคตใน ค.ศ. 1252 เจ้าชายวัลเดมาร์ยังทรงเป็นเชลยนักโทษของอาร์คบิชอปแห่งโคโลญซึ่งมีตำแหน่งเป็นเจ้าชายมุขนายก ดังนั้นเจ้าชายจึงไม่สามารถอ้างสิทธิในราชบัลลังก์เดนมาร์กได้ พระอนุชาของกษัตริย์ ซึ่งเป็นสมเด็จอาของเจ้าชายได้รับเลือกให้ครองราชย์ต่อเป็น พระเจ้าคริสตอฟเฟอร์ที่ 1 แห่งเดนมาร์ก

ถึงกระนั้น เหล่าพระญาติของสมเด็จพระพันปีหลวงเม็ชทิลท์ พระราชมารดาของเจ้าชาย ซึ่งได้แก่เหล่าเคานท์แห่งฮ็อลชไตน์ได้ช่วยเหลือให้เจ้าชายได้รับการปล่อยตัวและสนับสนุนเจ้าชายในการอ้างสิทธิครอบครองดัชชีชเลสวิก ใน ค.ศ. 1253 กษัตริย์คริสตอฟเฟอร์ที่ 1 ต้องยอมล้มเลิกแผนการต่อต้านและทรงสถาปนาให้เจ้าชายเป็นดยุก

ในปีถัดมาเจ้าชายวัลเดมาร์ยังคงสู้รบกับกษัตริย์คริสตอฟเฟอร์ ผู้เป็นสมเด็จอา จนกระทั่งเจ้าชายวัลเดมาร์สิ้นพระชนม์ ค.ศ. 1257 ผู้สืบตำแหน่งดยุกแห่งชเลสวิกคือ เจ้าชายอีริค พระอนุชาของพระองค์
## พงศาวลี


## อ้างอิง
*Biography in ''Dansk Biografisk Leksikon 1. ed.

หมวดหมู่:เจ้าชายเดนมาร์ก
หมวดหมู่:ดยุกแห่งชเลสวิช
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:พระราชโอรสในพระมหากษัตริย์
มิโยชิ (จังหวัดไซตามะ)

**มิโยชิ** () เป็นเมืองในจังหวัดไซตามะ ประเทศญี่ปุ่น  เมืองนี้มีประชากรประมาณ 38,101 คนใน 16,692 ครัวเรือน และมีความหนาแน่นประชากรที่ 2,500 คนต่อตารางกิโลเมตร เมืองนี้มีพื้นที่รวม 

## ภูมิศาสตร์
### เทศบาลข้างเคียง
* จังหวัดไซตามะ
** ฟูจิมิ
** โทโกโรซาวะ
** คาวาโงเอะ
** ชิกิ
** นีซะ
** ฟูจิมิโนะ

### ภูมิอากาศ
มิโยชิมีสภาพภูมิอากาศแบบอบอุ่นชื้น (*Cfa*) ที่มีฤดูร้อนแบบอุ่นและฤดูหนาวอ่อนถึงไม่มีหิมะ อุณหภูมิรายปีเฉลี่ยในมิโยชิอยู่ที่ 14.0 °C ปริมาณฝนรายปีโดยเฉลี่ยอยู่ที่ 1,647 มิลลิเมตร โดยเดือนที่เปียกชื้นที่สุดคือกันยายน อุณหภูมิเฉลี่ยสูงสุดอยู่ในเดือนสิงหาคม ซึ่งอยู่ที่ประมาณ 25.7 °C และอุณหภูมิต่ำสุดอยู่ในเดือนมกราคม ซึ่งอยู่ที่ประมาณ 2.3 °C

## ประชากร
จากข้อมูลสำมะโนญี่ปุ่น ประชากรในมิโยชิเพิ่มขึ้นอย่างมากในคริสต์ทศวรรษ 1960 ถึง 1970 และจำนวนนี้ยังคงเดิมมา 30 ปี

## การเดินทาง
### รถไฟ
* ไม่มีบริการรถไฟในมิโยชิ

### ทางหลวง
* 
* 
* 

## เมืองพี่น้อง
*  เปอตาลิงจายา ประเทศมาเลเซีย

## อ้างอิง

## แหล่งข้อมูลอื่น
* 
* เว็บไซต์ทางการ 


หมวดหมู่:เมืองในจังหวัดไซตามะ
แอบูโอลแฮแซนโคลอ

**แอบูโอลแฮแซนโคลอ** () เป็นหมู่บ้านในตำบลแกทอเบโจนูบี อำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,049 คนใน 247 ครัวเรือน

## อ้างอิง

หมวดหมู่:หมู่บ้านในประเทศอิหร่าน
โรงแรมสยามอินเตอร์คอนติเนนตัล

**โรงแรมสยามอินเตอร์คอนติเนนตัล** () เป็นอดีตสิ่งก่อสร้างประเภทโรงแรมในบริเวณย่านสยาม ริมถนนพระรามที่ 1 เขตปทุมวัน กรุงเทพมหานคร โดยเดิมเป็นสวนผลไม้ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ซึ่งอยู่ในบริเวณวังสระปทุม ต่อมาบริษัท บางกอกอินเตอร์คอนติเนนตอล โฮเต็ลส จำกัด ได้ขอเช่าที่ดินเพื่อก่อสร้างโรงแรม โดยเป็นการร่วมทุนกับกลุ่มโรงแรมและรีสอร์ทอินเตอร์คอนติเนนตัล ซึ่งในขณะนั้นเป็นธุรกิจในเครือแพนอเมริกันเวิลด์แอร์เวส์ โดยสมเด็จพระศรีนครินทราบรมราชชนนี เสด็จพระราชดำเนินทรงวางศิลาฤกษ์ เมื่อวันที่ 11 ธันวาคม พ.ศ. 2507 โรงแรมเปิดให้บริการใน พ.ศ. 2509 และมีพิธีเปิดอย่างเป็นทางการเมื่อวันที่ 15 สิงหาคม พ.ศ. 2511

โรงแรมสยามอินเตอร์คอนติเนนตัล ถือเป็นโรงแรมแห่งแรกของไทยที่บริหารโดยกลุ่มธุรกิจโรงแรมจากต่างประเทศ ตั้งอยู่บนพื้นที่ 65 ไร่ ประกอบด้วยห้องพักจำนวน 411 ห้อง ต่อมาลดลงเป็น 389 ห้อง โดยห้องพักตั้งอยู่ในอาคารรูปตัววายสูงสองชั้นจำนวนสองอาคาร กับอาคารรูปตัววีสูงหกชั้นอีกหนึ่งอาคาร และมีร้านอาหาร ห้องจัดเลี้ยง ซึ่งมีห้องแกรนด์สยามบอลรูม ความจุสูงสุด 2,500 ที่นั่ง เป็นห้องจัดเลี้ยงใหญ่ที่สุด นอกจากนี้ยังมีสระว่ายน้ำ ศูนย์กีฬา ย่านร้านค้า และสิ่งอำนวยความสะดวกอื่น ๆโดยอาคารหลักของโรงแรม ออกแบบโดยสถาปนิกชาวสหรัฐ โจเซฟ พี. ซาเลอร์โน

เมื่อโรงแรมดำเนินกิจการมาครบ 30 ปี ครบกำหนดสัญญาเช่าใน พ.ศ. 2538 และได้รับการขยายอายุสัญญาต่อไปอีก 30 ปี อีกทั้งมีโครงการพัฒนาอสังหาริมทรัพย์ขนาดใหญ่บนพื้นที่เดิมของโรงแรม เพื่อให้เหมาะสมกับมูลค่าของที่ดินที่เพิ่มสูงขึ้น จึงได้ยุติการดำเนินกิจการโรงแรม เมื่อวันที่ 30 มิถุนายน พ.ศ. 2545 และต่อมาได้รื้อสิ่งปลูกสร้างในบริเวณดังกล่าวทั้งหมด เพื่อพัฒนาเป็นศูนย์การค้าสยามพารากอน

## อ้างอิง

สยามอินเตอร์คอนติเนนตัล

สยามอินเตอร์คอนติเนนตัล
หมวดหมู่:ก่อตั้งในจังหวัดพระนครในปี พ.ศ. 2511
หมวดหมู่:สิ่งก่อสร้างที่ถูกรื้อถอนในปี พ.ศ. 2545
หมวดหมู่:สิ้นสุดในประเทศไทยในปี พ.ศ. 2545
หมวดหมู่:เครือสยามพิวรรธน์
หมวดหมู่:โรงแรมที่ปิดกิจการในกรุงเทพมหานคร
แอบูแจลอเลโจนูบี

**แอบูแจลอเลโจนูบี** () เป็นหมู่บ้านในตำบลโฮว์เมเยแฆร์บี อำเภอกลาง เทศมณฑลแดชเทออซอเดกอน จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 72 คนใน 13 ครัวเรือน

## อ้างอิง
วัดลาดยาว (จังหวัดฉะเชิงเทรา)

**วัดลาดยาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเกลือ อำเภอบางปะกง จังหวัดฉะเชิงเทรา ที่ดินตั้งวัดมีเนื้อที่ 26 ไร่ 3 งาน 40 ตารางวา

วัดลาดยาวตั้งวัดเมื่อ พ.ศ. 2435 ได้รับพระราชทานวิสุงคามสีมา เมื่อ พ.ศ. 2477 มีเจ้าอาวาสรูปแรกชื่อว่า พระฟัก

อาคารเสนาสนะที่สำคัญ ได้แก่ อุโบสถ กว้าง 6.5 เมตร ยาว 14.5 เมตร เป็นอาคารคอนกรีตเสริมเหล็กทรงไทย สร้างเมื่อ พ.ศ. 2479 หอสวดมนต์เป็นอาคารไม้ กุฏิสงฆ์ 8 หลัง และศาลาอเนกประสงค์ และมีมณฑปสร้างเมื่อ พ.ศ. 2537 ประดิษฐานรูปแหมือนพระอธิการวิง ปญฺญาวุฑฺโฒ อดีตเจ้าอาวาส รูปที่ 5 ของวัด ซึ่งชาวบ้านให้ความเคารพ ศรัทธาเลื่อมใสเป็นอย่างมาก ปัจจุบันมีการแห่รูปปั้นหลวงปู่วิง มีการจัดงานในช่วงเดือนพฤศจิกายนของทุกปี

นอกจากนั้นบนยังให้ทางราชการตั้งโรงเรียนในที่ดินของวัด คือ โรงเรียนวัดลาดยาว เปิดสอนตั้งแต่ระดับชั้นอนุบาลชั้นที่ 2 ถึง ประถมศึกษาปีที่ 6

## อ้างอิง

ลาดยาว
เนอร์มาเทรลเวียร์

[alt=Xray crystal structure PDB:7si9|thumb|Xray crystal structure ([https://www.rcsb.org/structure/7SI9 PDB:7SI9] and [https://www.rcsb.org/structure/7VH8 7VH8]) of the SARS-CoV-2 protease inhibitor nirmatrelvir bound to the viral [3CLpro (Mpro) protease enzyme. Ribbon diagram of the protein with the drug shown as sticks. The catalytic residues (His41, Cys145) are shown as yellow sticks.]]
**เนอร์มาเทรลเวียร์** () เป็นยาต้านไวรัสชนิดกิน ออกฤทธิ์ผ่านกลไกการยับยั้งเอนไซม์ 3CL โพรตีเอส ผลิตโดยบริษัทไฟเซอร์ ใช้เครื่องหมายการค้าแพ็กซ์โลวิด (Paxlovid)

## อ้างอิง
พ่อบ้าน (แก้ความกำกวม)

**พ่อบ้าน** อาจหมายถึง

* พ่อบ้าน (Butler)
** พ่อบ้านขับรถ (Butler Driver)
* พ่อบ้านพ่อเรือน (House Husband)

## ดูเพิ่ม
* แม่บ้าน (แก้ความกำกวม)
วัดโพธิ์ทองหนองจิก

**วัดโพธิ์ทองหนองจิก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะทุ่ม อำเภอมหาราช จังหวัดพระนครศรีอยุธยา มีที่ดินตั้งวัดเนื้อที่ 8 ไร่ 2 งาน พื้นที่ตั้งวัดเป็นที่ราบลุ่มอยู่ริมคลองปากทุ่ม ปัจจุบันมีพระปลัดณรงค์ ปิยธมฺโม เป็นเจ้าอาวาส

วัดโพธิ์ทองหนองจิกตั้งวัดเมื่อวันที่ 14 ธันวาคม พ.ศ. 2468 ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2477

อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 12.50 เมตร สร้างเมื่อ พ.ศ. 2494 โครงสร้างก่ออิฐถือปูน ศาลาการเปรียญกว้าง 6.50 เมตร ยาว 16 เมตร สร้างเมื่อ พ.ศ. 2524 หอสวดมนต์กว้าง 4 เมตร ยาว 8.50 เมตร และกุฏิสงฆ์ จำนวน 8 หลัง สำหรับปูชนียวัตถุ มีพระประธานในอุโบสถ

## อ้างอิง

โพธิ์ทองหนองจิก
วัดนาค

**วัดนาค** อาจหมายถึง
* **[[วัดนาค (จังหวัดเพชรบุรี)|วัดนาค]]** จังหวัดเพชรบุรี 
* **[[วัดนาค (อำเภอมหาราช)|วัดนาค]]** อำเภอมหาราช จังหวัดพระนครศรีอยุธยา 
* **[[วัดนาค (อำเภอบางปะหัน)|วัดนาค]]** อำเภอบางปะหัน จังหวัดพระนครศรีอยุธยา

นาค
วัดแม่ซอดน่าด่าน

**วัดแม่ซอดน่าด่าน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สอด อำเภอแม่สอด จังหวัดตาก

วัดแม่ซอดน่าด่าน หรือ ประชาชนนิยมเรียกว่า **วัดเงี้ยวหลวง** บ้างเรียกว่า **วัดหลวง** ตั้งวัดเมื่อ พ.ศ. 2400 แต่เดิมบริเวณนี้เป็นที่พักแรมของบรรดาพ่อค้าชาวไทใหญ่ (เงี้ยว) ต่อมาได้มีการตั้งบ้านเรือนเป็นหลักแหล่งมากขึ้น จึงได้ร่วมใจกันจัดสร้างวัดนี้ เจ้าอาวาสรูปแรกคือ พระอุปิ่นญา มาจากรัฐฉาน ต่อมาพระพล สงคราม และหลวงรามรณรงค์ พร้อมด้วยราษฎรไทย ลาวเงี้ยว วัดได้รับพระราชทานวิสุงคามสีมาเมื่อวันที่ 31 มีนาคม พ.ศ. 2438 เขตวิสุงคามสีมากว้าง 120 เมตร ยาว 120 เมตร

อาคารเสนาสนะที่สำคัญ ได้แก่ อุโบสถกว้าง 9 เมตร ยาว 10 เมตร สร้างเมื่อ พ.ศ. 2518 ศาลาการเปรียญกว้าง 21 เมตร ยาว 27 เมตร สร้างเมื่อ พ.ศ. 2523 สำหรับปูชนียวัตถุมี พระพุทธรูปปูนปั้นอยู่ในวิหาร 4 องค์ พระพุทธรูปหินอ่อน 2 องค์ ทองเหลือง 1 องค์ อัญเชิญมาจากประเทศพม่า และมีพระธาตุเจดีย์ซุเตาปยิ

วัดมีประเพณี *แล้อุปั๊ดตะก่า* หรือ *แห่ข้าวพระพุทธ* ในช่วงวันเข้าพรรษาของทุกปี เป็นประเพณีของชาวไทใหญ่ ที่จัดขึ้นเป็นประจำทุกวันโกนก่อนวันพระ ในช่วงเข้าพรรษา

## อ้างอิง

แม่ซอดน่าด่าน
นายกรัฐมนตรีอิรัก

**นายกรัฐมนตรีอิรัก** หรือเรียกอย่างเป็นทางการว่า **นายกรัฐมนตรีแห่งสาธารณรัฐอิรัก** เป็นหัวหน้ารัฐบาลของประเทศอิรัก ในวันที่ 27 ตุลาคม ค.ศ. 2022 มุฮัมมัด ชิยาอ์ อัสซูดานีดำรงตำแหน่งนายกรัฐมนตรีคนปัจจุบัน

## ประวัติ
เดิมทีนายกรัฐมนตรีเป็นตำแหน่งที่ได้รับแต่งตั้ง เป็นหน่วยย่อยของประมุขแห่งรัฐ และผู้นำในนามของรัฐสภาอิรัก หลังมีการนำรัฐธรรมนูญฉบับใหม่มาใช้ ทำให้นายกรัฐมนตรีมีอำนาจบริหารเป็นของตนเอง นูรี อัลมาลิกี (อดีตมีชื่อว่า ญะวาด อัลมาลิกี) ได้รับเลือกเป็นนายกรัฐมนตรีในวันที่ 21 เมษายน ค.ศ. 2006 ในวันที่ 14 สิงหาคม ค.ศ. 2014 อัลมาลิกียอมรับที่จะหลีกทางให้ฮัยดัร อัลอะบาดีเป็นนายกรัฐมนตรีอิรักต่อจากเขา ในวันที่ 25 ตุลาคม ค.ศ. 2018 หลังจัดการเลือกตั้งเป็นเวลา 5 เดือน อาดิล อับดุลมะฮ์ดีกล่าวคำสาบานที่จะเป็นนายกรัฐมนตรีจนกระทั่งลาออกใน ค.ศ. 2019 รัฐสภายอมรับให้มุศเฏาะฟา อัลกาซิมีดำรงตำแหน่งในวันที่ 7 พฤษภาคม ค.ศ. 2020

## ดูเพิ่ม
* รายชื่อนายกรัฐมนตรีอิรัก
* รายพระนามพระมหากษัตริย์อิรัก
* รายชื่อประธานาธิบดีอิรัก

## อ้างอิง

หมวดหมู่:รัฐบาลอิรัก
หมวดหมู่:นายกรัฐมนตรีอิรัก
วัดจันเสน

**วัดจันเสน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจันเสน อำเภอตาคลี จังหวัดนครสวรรค์ ตั้งอยู่ในบริเวณเมืองโบราณจันเสน ซึ่งเป็นเมืองสมัยทวารวดี มีเจ้าอาวาสรูปปัจจุบัน คือ พระครูนิวิฐธรรมขันธ์

วัดจันเสนตั้งวัดเมื่อ พ.ศ. 2446 ได้รับพระราชทานวิสุงคามสีมาเมื่อ พ.ศ. 2479 มีหลวงพ่อเขียนเป็นเจ้าอาวาสรูปแรก ตามคำบอกเล่าต่อกันมาว่าท่านเป็นชาวอยุธยาได้เดินธุดงค์มาปักกลดอยู่ที่ริมบึงโบราณจันเสน เห็นสภาพพื้นที่เหมาะที่จะตั้งเป็นวัดจึงได้ชวนชาวบ้านญาติโยมสร้างเป็นวัด มีการขุดค้นพบโบราณวัตถุจำนวนมาก อาทิ พระพิมพ์ ตุ๊กตา ตะเกียงดินเผา ฐานบัว ธรรมจักร ขวานหินขัด และใบหอกสำริด ซึ่งจัดแสดงไว้ในพิพิธภัณฑ์จันเสน บริเวณพระมหาธาตุเจดีย์ศรีจันเสน

พิพิธภัณฑ์จันเสนก่อตั้งโดยพระครูนิสัยจริยคุณ หรือที่ชาวบ้านเรียกว่า หลวงพ่อโอด อดีตเจ้าอาวาสวัดจันเสน และเปิดให้เข้าชมตั้งแต่ พ.ศ. 2539 *พระมหาธาตุเจดีย์ศรีจันเสน* ออกแบบโดยวนิดา พึ่งสุนทร มีแนวคิดออกแบบรูปแบบสถาปัตยกรรมศิลปะยุคทวาราวดี

อาคารเสนาสนะอื่น ประกอบด้วย อุโบสถ กว้าง 7.80 เมตร ยาว 23 เมตร สร้างเมื่อ พ.ศ. 2479 เป็นอาคารคอนกรีตเสริมเหล็ก ศาลาการเปรียญ กว้าง 16.20 เมตร ยาว 37.24 เมตร สร้างเมื่อ พ.ศ. 2519 เป็นอาคารคอนกรีตเสริมเหล็ก หอสวดมนต์ กว้าง 7 เมตร ยาว 15 เมตร สร้างเมื่อ พ.ศ. 2555 เป็นอาคารคอนกรีตเสริมเหล็ก กุฏิสงฆ์ จำนวน 11 หลัง เป็นอาคารไม้ 2 หลัง อาคารคอนกรีตเสริมเหล็ก 8 หลัง อาคารครึ่งตึกครึ่งไม้ 1 หลัง ศาลาอเนกประสงค์ กว้าง 5.20 เมตรยาว 12.20 เมตร สร้างเมื่อ พ.ศ. 2555 เป็นอาคารครึ่งตึกครึ่งไม้ และศาลาบำเพ็ญกุศล กว้าง 8 เมตร ยาว 24 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก

## อ้างอิง

จันเสน
จังหวัดไทโฮกุ

**จังหวัดไทโฮกุ** (台北州; *Taihoku-shū*; *ไทโฮกุ-ชู*) เป็นเขตการปกครองหนึ่งในไต้หวันที่ก่อตั้งขึ้นในปี 1920 ในช่วงที่อยู่ภายใต้การปกครองของญี่ปุ่น จังหวัดไทโฮกุเป็นพื้นที่ในอดีตของนครจีหลง นครซินเป่ย์ นครไทเป และเทศมณฑลอี๋หลาน สำนักงานราชการจังหวัด (ปัจจุบันเปลี่ยนแปลงเป็นอาคารสภาควบคุมของไต้หวัน) ตั้งอยู่ในนครไทโฮกุ ซึ่งปัจจุบันคือ นครไทเป

## ประชากร
สถิติประชากรของผู้อยู่อาศัยถาวรในจังหวัดไทโฮกุในปี 1941

## เขตการปกครอง
จังหวัดไทโฮกุแบ่งการปกครองออกเป็น 3 นคร และ 9 อำเภอ ดังนี้

หมวดหมู่:รัฐและดินแดนที่ก่อตั้งในปี พ.ศ. 2463
หมวดหมู่:สิ้นสุดในปี พ.ศ. 2488
ท
หมวดหมู่:ไทเป
หมวดหมู่:ซินเป่ย์
หมวดหมู่:จีหลง
หมวดหมู่:เทศมณฑลอี๋หลาน
การออกแบบให้หมดอายุขัย

thumb|เชฟโรเลต 1923 เป็นหนึ่งในตัวอย่างชิ้นแรก ๆ ของการเปลี่ยนแค่เปลือกรายปี (annual facelifts) ในอุตสาหกรรมรถยนต์ ผ่านการเปลี่ยนเพียงบอดี้ของรถซึ่งยังใช้เทคโนโลยีเดิมจากเก้าปีก่อน

ในเศรษฐศาสตร์และการออกแบบอุตสาหกรรม **การออกแบบให้หมดอายุขัย** หรือ **การออกแบบให้หมดอายุก่อนวัยอันควร** (, built-in obsolescence หรือ premature obsolescence) เป็นนโยบายในการวางแผนหรืออกแบบผลิตภัณฑ์ให้มีอายุขัยการใช้งานที่จำกัด หรือออกแบบให้ออกมาอ่อนแอเพื่อที่จะถูกทิ้ง (obsolete) หลังจากการใช้เป็นช่วงเวลาหนึ่งที่ประเมินมาแล้ว เมื่อสิ้นสุดอายุขัยที่กำหนด ผลิตภัณฑ์อาจไม่สามารถใช้งานได้หรือตกยุค วิธีคิดเบื้องหลังแผนนี้คือการสร้างปริมาตรการค้าในระยะยาวผ่านการลดทอนเวลาระหว่างการซื้อผลิตภัณฑ์ หรือที่เรียกว่า "การย่นย่อวัฏจักรการเปลี่ยนทดแทน" (shortening the replacement cycle) การลดอายุขัยการใช้งานของผลิตภัณฑ์ลงโดยจงใจนำไปสู่การที่ผู้บริโภคมีความจำเป็นต้องซื้อสินค้าใหม่อยู่เรื่อย ๆ

การออกแบบให้หมดอายุขัยมักจะทำงานได้ดีที่สุดในกรณีที่ผู้ผลิตอย่างน้อยมีคู่แข่งน้อยรายในตลาด

## อ้างอิง

## แหล่งข้อมูลอื่น

* 
* 
*  
* 
*  
*  

หมวดหมู่:การบริหารธุรกิจ
หมวดหมู่:การจัดการผลิตภัณฑ์
หมวดหมู่:การเปลี่ยนแปลงทางเทคโนโลยี
หมวดหมู่:เทคนิคการตลาด
หมวดหมู่:ข้อโต้เถียง
หมวดหมู่:จริยธรรมทางธุรกิจ
พูฒานีลกัณฐะ

**พูฒานีลกัณฐะ** [พู-ทา-นีน-กัน-ถะ] (; Budhanilkantha) เป็นเทศบาลในอำเภอกาฐมาณฑุ จังหวัดพัคมตี ประเทศเนปาล จัดตั้งขึ้นในปี 2014 โดยรวมหมู่บ้านหัตติกาวฑะ (Hattigauda), ขัทกาภัทรกาลี, จปาลีภัทรกาลี, มหันกาล, พิษณุ (Bishnu), จุนิเขล และ กปัน เข้าด้วยกัน มีประชากร 15,421 คนในปี 2011

## อ้างอิง

หมวดหมู่:เมืองในประเทศเนปาล
ตุลสี เคาฑา

**ตุลสี เคาฑา** (อักษรโรมัน: Tulsi Gowda) เป็นนักสิ่งแวดล้อมชาวกรณาฏกะ ประเทศอินเดีย ผู้รับรางวัลปัทมศรีของรัฐบาลอินเดียในปี 2020 เธอปลูกต้นอ่อยพืชมากกว่า 30,000 ต้น และทำหน้าที่ดูแลอนุบาลต้นไม้ในกรมป่าไม้ของอินเดีย เธอมีส่วนร่วมอย่างมากมายในการอนุรักษ์และพิทักษ์ป่าไม้ของอินเดีย เธอสามารถจดจำลักษณะต่าง ๆ ของต้นไม้ได้ จนได้รับการขนานนามเป็น "สารานุกรมป่าไม้" นอกจากนี้ ความรู้เกี่ยวกับต้นไม้จำนวนมากของเธอทำให้เธอได้รับการยกย่องในชนเผ่าเป็น "เทวีของต้นไม้" 

ตุลสีเคาฑาทำงานมากกว่า 60 ปีให้กับกรมป่าไม้รัฐกรณาฏกะ (Karnataka Forest Department) ซึ่งเป็นหน่วยงานที่ดูแลเขตพิทักษ์พันธุ์เสือห้าแห่ง, เขตพิทักษ์พันธุ์สัตว์ป่าสามสิบแห่ง, พื้นที่อนุรักษ์สิบห้าแห่ง และป่าไม้ชุมชนหนึ่งแห่ง

## อ้างอิง

หมวดหมู่:นักเคลื่อนไหวชาวอินเดีย
หมวดหมู่:บุคคลจากรัฐกรณาฏกะ
เวสเติร์นซิตีเกต

**เวสเติร์นซิตีเกต** (; ) หรือ **เกเนกซ์ทาวเวอร์** (; Genex Tower) เป็นตึกระฟ้าความสูง 36 ชั้น ตั้งอยู่ในบล็อก 33 ตามระบบผังเมืองใหม่ เบลเกรด ประเทศเซอร์เบีย ผลงานออกแบบในปี 1977 โดยมีฮัยโล มีโตรวิช มีสถาปัตยกรรมแบบบรูทัลลิสต์ อาคารประกอบด้วยอาคารย่อยสองอาคารที่เชื่อมกันและภัตตาคารหมุนบนยอด อาคารมีความสูง  หรือ ) หากรวมภัตตาคารบนยอด ถือเป็นตึกระฟ้าที่สูงสุดในเบลเกรดเป็นอันดับสองรองจากอุชเชทาวเวอร์

อาคารหนึ่งในสองหลังเป็นของเกเนกซ์กรุ๊ป (Genex Group) ซึ่งเป็นวิสาหกิจของรัฐบาล แต่ปัจจุบันย้ายออกไปแล้ว ส่วนอาคารอีกหลังเป็นอาคารที่อยู่อาศัยซึ่งปัจจุบันยังคงมีผู้อยู่อาศัยอยู่ ภัตตาคารหมุนบนยอดไม่เคยหมุนสักครั้งนับตั้งแต่เปิดให้บริการเนื่องจากปัญหาทางวิศวกรรม

ในปี 2021 อาคารได้รับการขึ้นทะเบียนเป็นอนุสรณ์ทางวัฒนธรรม ในฐานะอนุสรณ์สำคัญของเบลเกรดยุคใหม่

## ที่ตั้ง
อาคารตั้งอยู่ในเขตเทศบาลเบลเกรดใหม่ เลขที่ 41-43 ถนน *Narodnih heroja* ทางตะวันตกของอาคารคือย่านสตูเดนสกีกราด และ โตชิน บูนาร์ ส่วนทางเหนือเป็นย่านโฟนตานา อาคารตั้งอยู่ในบล็อก 33 ตามระบบนับเลขบล็อกที่ดินในเบลเกรดใหม่

## ประวัติศาสตร์
ในช่วงปลายทศวรรษ 1960s สถาปนิก มิฮัยโล มีโตรวิช  ได้รับมอบหมายให้ออกแบบดูแลโครงการขนาด 12 ชั้น และอาคารที่ทำการหลักของชุมชนท้องถิ่นที่ซุตเยสกา (Sutjeska) ซี่งเป็นหน่วยงานระดับตำบล โดยที่โครงการจะตั้งอยู่บนถนน *Narodnih heroja* มีโตรวิชเสนอให้เชื่อมอาคารทั้งสองเข้าด้วยกันและเสนอให้สร้างอาคารที่สูงกว่าที่ได้รับมอบหมายมาก ๆ เพื่อที่จะให้อาคารนี้เป็นสัญลักษณ์ที่จดจำได้ของเมืองหลวงเบลเกรด ภายหลังถึงแม้จะมีการต่อต้านคัดค้านอย่างหนัก แต่มีโตรวิชก็ยังคงยืนยันในแนวคิดของตน รวมถึงอธิบายรายละเอียดเกี่ยวกับโครงการต่อหน้าคณะกรรมการจำนวนมาก ท้ายที่สุดเขาจึงได้รับอนุมัติให้สร้างอาคาร และเริ่มก่อสร้างในปี 1971 โดยบริษัทก่อสร้างชื่อ "Rad"

อย่างไรก็ตามมีความเคลือบแคลงใจและการคัดค้านโรงการตลอดการก่อสร้าง หนึ่งในเพื่อนร่วมงานไม่กี่คนที่สนับสนุนแนวคิดของมีโตรวิชคือสโตยัน มักซิมอฟิช (Stojan Maksimović) ผู้ซึ่งในภายหลังได้ออกแบบอาคารสำคัญอีกแห่งของเบลเกรด ซาวาเซนตาร์ การคัดค้านและต่อต้านโครงการดำเนินไปแม้แต่ภายในทศวรรษ 2010 ที่ซึ่งการ์ตูนล้อเลียนโดยอีโว กูชานิชเผยแพร่บนโปลิติกายังคงเป็นที่พูดถึงและถูกนำมาตีพิมพ์ใหม่อยู่เรื่อย ๆ การ์ตูนดังกล่าวเป็นภาพของตะแลงแกงตั้งอยู่ข้างอาคาร และตัวหนังสือเขียนว่า "ตะแลงแกงนี้เอาไว้แขวนใครหรอ? เอาไว้แขวนสถาปนิกไง!"

## อ้างอิง

หมวดหมู่:สถาปัตยกรรมบรูทัลลิสต์ในประเทศเซอร์เบีย
หมวดหมู่:ตึกระฟ้าในประเทศเซอร์เบีย
หมวดหมู่:สิ่งก่อสร้างในเบลเกรด
สถานีรถไฟโอยามะ

**สถานีรถไฟโอยามะ** () เป็นสถานีรถไฟชุมทางของเมืองโอยามะ จังหวัดโทจิงิ เริ่มเปิดใช้งานปี 1885

## เส้นทางรถไฟ
* โทโฮกุชิงกันเซ็ง
* สายอุตสึโนมิยะ (สายหลักโทโฮกุ)
* สายโชนัน-ชินจูกุ
* สายมิโตะ
* สายเรียวโม

## อ้างอิง


## แหล่งข้อมูลอื่น

* ข้อมูลสถานีโอยามะ 
* แนะนำแผนที่สถานี 

หมวดหมู่:สถานีรถไฟในจังหวัดโทจิงิ
อ
มิโยชิ

**มิโยชิ** อาจหมายถึง

## สถานที่
*มิโยชิ (จังหวัดไอจิ) นครในจังหวัดไอจิ
*มิโยชิ (จังหวัดฮิโรชิมะ) นครในจังหวัดฮิโรชิมะ
*มิโยชิ (จังหวัดไซตามะ) เมืองในจังหวัดไซตามะ
*มิโยชิ (จังหวัดโทกูชิมะ) นครในจังหวัดโทกูชิมะ
*อำเภอมิโยชิ อำเภอในจังหวัดโทกูชิมะ

## บุคคล
* มิโยชิ อูเมกิ นักแสดงและนักร้องชาวญี่ปุ่น
* ตระกูลมิโยชิ
ก็อตเดอะบีต

**ก็อตเดอะบีต** (; ) เป็นศิลปินเกาหลีใต้กลุ่มย่อยวงแรกภายใต้โปรเจกต์กลุ่มเกิลส์ออนท็อปซึ่งก่อตั้งโดยเอสเอ็มเอนเตอร์เทนเมนต์ ประกอบไปด้วยสมาชิกเจ็ดคนจากศิลปินหญิงสังกัดเอสเอ็ม ได้แก่ โบอา, แทย็อน และฮโยย็อน จากเกิลส์เจเนอเรชัน, ซึลกี และเวนดี จากเรดเวลเวต, คารีนา และวินเทอร์จากเอสปา 

โดยก็อตเดอะบีตเดบิวต์ครั้งแรกในวันที่ 3 มกราคม ค.ศ.2022 ด้วยซิงเกิล "Step Back"

## ประวัติ
### 2021 — ปัจจุบัน: การเปิดตัวครั้งแรก
ในวันที่ 27 ธันวาคม ค.ศ. 2021 เอสเอ็มเอนเตอร์เทนเมนต์ ได้ทำการเปิดตัวโปรเจกต์กลุ่มเกิลส์ออนท็อปผ่านทางโซเชียลมีเดีย โดยมีรูปภาพสมาชิกแรกของก็อตเดอะบีต พร้อมกับประกาศว่ายูนิตดังกล่าวจะทำการแสดงเวทีพิเศษในคอนเสิร์ต SMTOWN Live 2022 : SMCU Express@Kwangya ในวันที่ 1 มกราคม ปี ค.ศ. 2022 และจะเดบิวต์อย่างเป็นทางการในวันที่ 3 มกราคม ปี ค.ศ. 2022 หลังจากการประกาศทางต้นสังกัดได้ออกมาเปิดเผยว่าก็อตเดอะบีตจะเป็นกลุ่มย่อยกลุ่มแรกภายในโปรเจกต์กลุ่มเกิลส์ออนท็อปโดยเป็นโปรเจกต์ของทางค่ายที่จะนำเสนอศิลปินหญิงในสังกัดในรูปแบบที่แตกต่างกันออกไป สำหรับก็อตเดอะบีตนั้นจะเป็นกลุ่มย่อยในเกิลส์ออนท็อปที่นำเสนอในรูปแบบแนวเพลงแดนซ์ ในวันที่ 28 ธันวาคม ค.ศ. 2021 ได้มีการประกาศออกมาเพิ่มเติมว่ายูนิตดังกล่าวจะเดบิวต์ด้วยซิงเกิล "Step Back" ในรูปแบบดิจิทัลดาวน์โหลด

## สมาชิก

*โบอา ()
*แทย็อน () 
*ฮโยย็อน () 
*ซึลกี () 
*เวนดี () 
*คารีนา () 
*วินเทอร์ () 

## ผลงานเพลง
### อีพี

### ซิงเกิล

## ผลงานวิดีโอ
### มิวสิกวิดีโอ

### วิดีโออื่น

## คอนเสิร์ต
### การเข้าร่วมคอนเสิร์ต

* SM Town Live 2022: SMCU Express at Kwangya (2022)
* SM Town Live 2022: SMCU Express (2022)
* SM Town Live 2023: SMCU Palace at Kwangya (2023)

## รางวัลและการเสนอชื่อ

## หมายเหตุ

## อ้างอิง

หมวดหมู่:กลุ่มดนตรีเคป็อป
หมวดหมู่:เกิร์ลกรุปเกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:ก่อตั้งในประเทศเกาหลีใต้ในปี พ.ศ. 2565
เหตุระเบิดในประเทศไทยเดือนสิงหาคม พ.ศ. 2559

เมื่อวันที่ 11 สิงหาคม พ.ศ. 2559 ได้เกิดเหตุระเบิดสองครั้งในหัวหิน ซึ่งเป็นเมืองตากอากาศของไทย มีผู้เสียชีวิต 1 คน และบาดเจ็บ 23 คน ซึ่งเป็นนักท่องเที่ยวจำนวนมาก วันรุ่งขึ้น เกิดเหตุระเบิดอีกหลายครั้ง โดยมีเป้าหมายที่หัวหินอีกครั้ง ตลอดจนสุราษฎร์ธานี, ภูเก็ต พังงาและตรัง มีผู้เสียชีวิตอย่างน้อยสองคนและบาดเจ็บอีกหลายคน โดยทั้งหมด มีผู้เสียชีวิตอย่างน้อย 4 คน และบาดเจ็บ 36 คน

## วันที่ 11 สิงหาคม
ได้เกิดเหตุระเบิดสองลูกที่หัวหินเมื่อเวลาประมาณ 22:20 น. ตามเวลาท้องถิ่นของวันที่ 11 สิงหาคม หญิงไทยคนหนึ่งขายผลไม้ริมถนนเสียชีวิต และมีผู้ได้รับบาดเจ็บ 23 คน ในจำนวนนั้นเป็นชาวต่างชาติ 12 คน ผู้ได้รับบาดเจ็บประกอบด้วยชาวอังกฤษสองคน, ชาวดัตช์สองคน, ชาวเยอรมันหนึ่งคน และเจ็ดคนจากประเทศออสเตรียกับอิตาลี

## วันที่ 12 สิงหาคม

### หัวหิน
เกิดเหตุระเบิดอีกสามครั้งในหัวหินเมื่อวันที่ 12 สิงหาคม โดยมีผู้เสียชีวิต 1 คน บาดเจ็บอย่างน้อย 4 คน

### สุราษฎร์ธานี
เวลา 08.00 ระเบิดที่ซ่อนอยู่ในกระถางดอกไม้ได้ระเบิดหน้าสถานีตำรวจน้ำสุราษฎร์ธานี ซึ่งเป็นละแวกเดียวกับที่จัดงานวันแม่แห่งชาติ และมีผู้เสียชีวิตหนึ่งคน เป็นพนักงานเทศบาล

เวลา 08.30 เกิดเหตุระเบิดหน้า สภ.เมืองสุราษฎร์ธานี แต่ไม่มีผู้ได้รับบาดเจ็บหรือเสียชีวิต

### ภูเก็ต
เกาะภูเก็ตถูกโจมตีด้วยระเบิดสองครั้งเมื่อวันที่ 12 สิงหาคม โดยครั้งแรกเกิดขึ้นที่ลานโลมา ซึ่งเป็นพื้นที่ยอดนิยมของนักท่องเที่ยว ส่วนครั้งที่สองเกิดขึ้นที่หาดป่าตองใกล้กับสถานีตำรวจ

### ตรัง
เกิดเหตุระเบิดที่ตรัง โดยมีผู้เสียชีวิตหนึ่งคน และบาดเจ็บหกคน
### พังงา
ที่ตลาดบางเมียง อำเภอตะกั่วป่า จ.พังงา มีการวางระเบิด 2 ลูก ไม่มีผู้ได้รับบาดเจ็บ รถยนต์ได้รับความเสียหาย 2 คัน

## จำนวนผู้เสียชีวิตหรือได้รับบาดเจ็บ

## ปฏิกิริยา
ไม่มีกลุ่มใดอ้างความรับผิดชอบ แต่ทางการสงสัยอย่างยิ่งว่ากลุ่มแบ่งแยกดินแดนปัตตานีอยู่เบื้องหลังการวางระเบิด

วันที่ 12 สิงหาคม นายกรัฐมนตรี ประยุทธ์ จันทร์โอชา ได้กล่าวถึง "คนไม่ดี [ที่] ทำมาตั้งแต่ก่อนการลงประชามติ" และ "[เรา] ต้องไม่โทษกันและกัน เราไม่เคยทำร้ายหรือขัดแย้งกับใครเลย ไม่ว่าจะในประเทศหรือต่างประเทศ"

ผู้ต้องสงสัยสองคนถูกจับกุมในคดีวางระเบิดสู่รัฐบาลไทย โดยระบุแรงจูงใจของพวกเขาคือ "เพื่อสร้างความสับสนวุ่นวาย"

## ดูเพิ่ม
* เหตุระเบิดในจังหวัดสงขลา พ.ศ. 2548
* เหตุระเบิดในอำเภอหาดใหญ่ พ.ศ. 2549
* เหตุระเบิดที่ภาคใต้ของประเทศไทย พ.ศ. 2555

## อ้างอิง

หมวดหมู่:ประเทศไทยในปี พ.ศ. 2559
หมวดหมู่:การโจมตีด้วยระเบิดแสวงเครื่องในประเทศไทย
หมวดหมู่:การสังหารหมู่ใน พ.ศ. 2559
หมวดหมู่:ฆาตกรรมหมู่ในประเทศไทย
หมวดหมู่:เหตุการณ์ในจังหวัดภูเก็ต
หมวดหมู่:เหตุการณ์ในจังหวัดตรัง
หมวดหมู่:เหตุการณ์ในจังหวัดประจวบคีรีขันธ์
หมวดหมู่:เหตุการณ์ในจังหวัดสุราษฎร์ธานี
หมวดหมู่:อำเภอหัวหิน
โทโมโยะ ฮาราดะ

**โทโมโยะ ฮาราดะ** () เป็นนักร้องวงดนตรีอิเล็กทรอนิกา "pupa" และนักแสดงหญิงชาวญี่ปุ่นจากจังหวัดนางาซากิ เธอมีชื่อเสียงจากการแสดงในอาซาโดระเรื่อง*โอฮิซามะ* ของสถานีโทรทัศน์เอ็ชเอชเค และ*[[ถึงตาเธอฆ่า]]* ของสถานีโทรทัศน์นิปปอนทีวี

ในปี ค.ศ. 1982 โทโมโยะได้เข้าร่วมวงการอุตสาหกรรมบันเทิงตั้งแต่อายุ 14 ปี หลังเธอลงสมัครคัดตัวนักแสดงของบริษัทคาโดกาวะ และหลังจากนั้นเพียง 1 ปีโทโมโยะได้แสดงนำในภาพยนตร์เรื่องยาวเป็นครั้งแรกในชื่อ *โทกิโอะคาเกรุโชโจ* ()  ที่ประสบความสำเร็จและได้รับรางวัลนักแสดงมาใหม่ดีเด่น โทโมโยะจึงตั้งใจที่อุทิศตนให้แก่วงการบันเทิงอย่างเต็มที่จนทำให้เธอไม่ได้เข้าศึกษาต่อในมหาวิทยาลัย ในปี 2011 เธอได้รับบทบาทแม่ในละครโทรทัศน์ช่วงเช้าของสถานีโทรทัศน์เอ็ชเอชเคเรื่อง*โอฮิซามะ* และ*ฮังบุน, อาโออิ* () ในปี 2018 ตามลำดับ ในปี 2018 เธอได้กลับมาแสดงนำอีกครั้งใน*[[ถึงตาเธอฆ่า]]*ที่ตอนสุดท้ายทำเรตติงได้ถึง 19.4% และปลายปี 2021 ได้มีการฉาย*ถึงตาเธอฆ่า*ฉบับภาพยนตร์ในโรงภาพยนตร์โดยมีนักแสดงชุดเดิมจากฉบับละครโทรทัศน์กลับมาร่วมแสดงอีกครั้ง

## อ้างอิง

หมวดหมู่:บุคคลจากนางาซากิ
หมวดหมู่:นักแสดงหญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:นักร้องญี่ปุ่น
ท่าเรือราชวงศ์

**ท่าเรือราชวงศ์** (; รหัส: น5, N5) เป็นท่าเรือริมแม่น้ำเจ้าพระยา บนถนนราชวงศ์ มีเรือข้ามฟากไปยังท่าดินแดงและท่าเรือด่วนเจ้าพระยา

## ประวัติ
thumb|ภาพถ่ายท่าราชวงศ์ เมื่อ พ.ศ. 2489
ในช่วงต้นรัตนโกสินทร์ สำเพ็งเป็นจุดหมายปลายทางระดับต้น ๆ สำหรับเรือสำเภาจากจีน ท่าน้ำใหญ่ในสำเพ็งของยุคนั้นมีสองท่า คือ ท่าน้ำสำเพ็ง (ข้างวัดปทุมคงคาราชวรวิหาร) และท่าน้ำราชวงศ์ ซึ่งมีชื่อเก่าคือ *กงสีล้ง* โดยคำว่า "กงสีล้ง" หมายถึงส้วมสาธารณะหรือเว็จสำหรับกุลี อันเนื่องมาจากที่ท่าน้ำราชวงศ์มีส้วมสาธารณะขนาดใหญ่ตั้งอยู่ พ่อค้าจะใช้นั่งเรือไปสำรวจสินค้าเพื่อนำมาขาย และใช้เรือเล็กขนของจากเรือสำเภามาขึ้นที่ท่าน้ำ

ท่าน้ำราชวงศ์มีลักษณะเป็นท่าเรือเดินในแม่น้ำลำคลอง เป็นท่าเทียบเรือโดยสารหรือเรือบรรทุกสินค้าขนาดใหญ่มาจนถึงเรือพายขนาดเล็กที่ใช้สำหรับเดินทางระหว่างฝั่งแม่น้ำหรือตามลำคลอง โดยพ่อค้าในสำเพ็งทำหน้าที่ทั้งส่งออกสินค้าไปยังจีน สินค้าส่งออกเช่น ข้าว พืชไร่ ไม้สัก ฝ้าย พริกไทย และของป่าหายากหลายชนิด ส่วนสินค้านำเข้า คือสินค้าแปรรูป เช่น เครื่องกระเบื้องเคลือบ กระเบื้องมุงหลังคา ผ้าไหม เครื่องแก้ว ยาจีน และอาหารแปรรูปสำหรับชุมชนชาวจีน

ถนนราชวงศ์ตัดขึ้นในสมัยพระบาทสมเด็จพระจุลจอมเกล้าเจ้าอยู่หัว พร้อมกับถนนเยาวราช ถนนจักรวรรดิ์ ถนนบูรพา และถนนอนุวงศ์ บ้างว่า ชื่อถนนราชวงศ์อาจจะมาจากคำว่า *ลั่กชักอ๋วง* ของคนจีนในถิ่นนี้ ซึ่งแปลว่าคนที่มาอยู่แถวนี้มีกำลังที่เจริญรุ่งเรือง ซึ่งคำดังกล่าวอาจตรงกับสำเนียงไทยที่ว่า "ราชวงศ์"

ท่าน้ำราชวงศ์ยังเป็นท่าเรือที่พระบรมวงศานุวงศ์ และเจ้านายชั้นสูงใช้ในการเดินทางไปยังต่างประเทศอีกด้วย

พ.ศ. 2453 มีบริษัทบางหลวง หรือคนสมัยนั้นเรียกว่า "เรือเมล์ขาว" วิ่งระหว่างตลาดพลูกับท่าน้ำราชวงศ์ ดำเนินงาน 10 ปี ก็ได้เลิกไป

เอกสาร "จดหมายเหตุการอนุรักษ์กรุงรัตนโกสินทร์" ซึ่งตีพิมพ์เมื่อ พ.ศ. 2525 ระบุว่า ท่าน้ำราชวงศ์ มีเรือสินค้าและเรือโดยสารไปชลบุรีหรือจันทบุรี จอดอยู่บริเวณนี้

ปัจจุบันท่าน้ำราชวงศ์ เป็นท่าเรือที่อยู่ใกล้กับย่านการค้าอย่างสำเพ็งและเยาวราช เป็นต้นสายรถประจำทางสาย 204 พื้นที่บริเวณท่าน้ำราชวงศ์มักเกิดน้ำท่วม เนื่องจากพื้นที่นี้ไม่เคยมีการสร้างเขื่อนถาวรริมแม่น้ำ กรุงเทพมหานครเคยมีโครงการสะพานข้ามแม่น้ำเจ้าพระยา "ราชวงศ์-ท่าดินแดง" แต่มีการคัดค้านจากประชาชนจึงได้ยกเลิกไป โดยเหตุผลที่กรุงเทพมหานครยกเลิก เพราะไม่คุ้มค่ากับการลงทุนและมีท่าน้ำราชวงศ์อยู่แล้ว

## อ้างอิง

หมวดหมู่:สถานีขนส่งผู้โดยสารในเขตสัมพันธวงศ์
หมวดหมู่:ท่าเรือข้ามฟากแม่น้ำเจ้าพระยา
หมวดหมู่:ท่าเรือด่วนเจ้าพระยา
กรณีดีที่สุด แย่ที่สุด และกรณีเฉลี่ย

ในการวิเคราะห์ประสิทธิภาพของของอัลกอริทึม **กรณีดีที่สุด** (best case) **กรณีแย่ที่สุด** (worst case) และ **กรณีเฉลี่ย** (average case)  คือ อัตราการใช้ทรัพยากรของอัลกอริทึมอย่างน้อยที่สุด มากที่สุด และ โดยเฉลี่ย ตามลำดับ โดยมักใช้สัญกรณ์โอใหญ่ (big O notation) ในการแสดงอัตราการใช้ทรัพยากรของอัลกอริทึมในแต่ละกรณี

ทรัพยากรที่อัลกอริทึมใช้ สามารถแบ่งได้เป็น 2 ด้าน คือ ด้านเวลา ใช้เวลาในการรัน (running time) หรือเรียกว่า **ความซับซ้อนด้านเวลา** (time complexity) เป็นหลัก ด้านที่สองคือ การใช้พื้นที่ความจำ (memory space) ของคอมพิวเตอร์ในการรันอัลกอริทึม หรือเรียกว่า **ความซับซ้อนด้านพื้นที่** (space complexity)

กรณีที่ดีที่สุด คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่รันได้รวดเร็วที่สุด ใช้ขั้นตอนในการรันต่ำที่สุดสำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟอง (bubble sort algorithm) กรณีที่ดีที่สุด คือ กรณีที่อินพุตที่เป็นตัวเลข เรียงจากน้อยไปมากเรียบร้อยแล้ว ทำให้เวลาอัลกอริทึมรันผ่านอินพุตแต่ละตัว จะใช้เวลาแค่ 1 หน่วยต่ออินพุตหนึ่งตัว มีฟังก์ชัน Big-O คือ O(n)

กรณีที่แย่ที่สุด คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่ที่รันได้ช้าที่สุด อัลกอริทึมใช้ขั้นตอนในการรันมากที่สุด สำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟองกรณีที่แย่ที่สุด คือ กรณีที่อินพุตที่เป็นตัวเลข เรียงจากมากไปน้อย ทำให้เวลาอัลกอริทึมรันผ่านอินพุตแต่ละตัวจะใช้เวลานาน (รันจากตัวแรกไปตัวสุดท้าย ใช้เวลา O(n) รวมกับวนลูปข้างใน ใช้เวลา O(n)) กรณีนี้มีฟังก์ชัน Big-O คือ O(n^2)

กรณีเฉลี่ย คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่ที่รันแบบเฉลี่ย อัลกอริทึมใช้ขั้นตอนในการรันโดยเฉลี่ย สำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟองกรณีเฉลี่ย ใช้เวลา O(n^2)

## ตัวอย่าง

### อัลกอริทึมเรียงลำดับ (Sorting algorithms)

ควิกซอร์ต (Quicksort) ใช้ในการจัดเรียงลิสต์ที่มีสมาชิกอยู่ n ตัว โดยตั้งสมมติฐานว่าแต่ละตัวแตกต่างกัน (ไม่มีตัวไหนซ้ำกัน) โดยเป็นอัลกอริทึมที่ได้รับความนิยมใช้อย่างสูง อัลกอริทึมนี้มีประสิทธิภาพการเรียงในกรณีเฉลี่ยอยู่ที่ O(*n*&nbsp;log(*n*)) ทำให้อัลกอริทึมนี้เป็นอัลกอริทึมที่มีความเร็วสูงมากในการนำไปใช้งานจริง แต่ในกรณีที่แย่ที่สุด ควิกซอร์ตจำมีประสิทธิภาพการเรียงตกลงไปอยู่ที่ O(*n*2)

## อ้างอิง


หมวดหมู่:ขั้นตอนวิธีการเรียงลำดับ
วัดธาตุศรีมงคล (อำเภอวาริชภูมิ)

**วัดธาตุศรีมงคล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวาริชภูมิ อำเภอวาริชภูมิ จังหวัดสกลนคร

วัดธาตุศรีมงคลตั้งวัดเมื่อ พ.ศ. 2445 ได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2550 เริ่มแรกมีชาวบ้านจากเมืองวารี (อำเภอวาริชภูมิในปัจจุบัน) มีนายเวียงแก โฮมวงศ์ เป็นหัวหน้า พร้อมด้วยหลวงสุวรรณราช (กะยะ) นายเมืองกาง หัศกรรจ์ หลวงแก้ว (ไม่ทราบนามสกุล) นายบุตราช บุญรักษา และนายจันด้วง แก้วคำแสน ได้พากันออกมาหักร้างถางพงไพร เพื่อทำไร่ แต่พอถางลึกเข้าไปก็พบองค์พระธาตุร้างอยู่ในดง จึงได้นิมนต์ท่านพระครูหลักคำ ประธานสงฆ์เมืองวารี มาพิจารณา ท่านเห็นว่าสถานที่บริเวณนี้เป็นมงคล เหมาะที่จะสร้างหมู่บ้าน จึงได้ตั้งหมู่บ้านชื่อว่า *บ้านธาตุ* และสร้างวัดตรงนั้น ตั้งชื่อพระธาตุร้างนั้นว่า *พระธาตุศรีมงคล* และตั้งชื่อวัดว่า "วัดธาตุศรีมงคล"  มีเจ้าอาวาสรูปแรกคือ ท่านพระครูพร

พระธาตุศรีมงคลสร้างขึ้นในสมัยใดไม่ทราบแน่ชัด กล่าวกันว่า พระธาตุศรีมงคลนี้ได้สร้างคู่กับพระธาตุดงเชียงเครือ ซึ่งตั้งอยู่ห่างไปทางทิศเหนือประมาณ 500 เมตร บ้างสันนิษฐานว่า สร้างในสมัยสมเด็จพระไชยเชษฐาธิราช ผู้ครองเมืองเวียงจันทน์ พระธาตุมีลักษณะเป็นเจดีย์ฐานสี่เหลี่ยม ยอดแหลม ตกแต่งด้วยศิลปกรรมยุคใหม่ก่ออิฐถือปูนประดับด้วยลายปั้นดินเผา บริเวณฐานเป็นพุทธประวัติสร้างด้วยดินเผาที่สร้างขึ้นครอบพระธาตุองค์เดิม ซึ่งเป็นศิลาแลงที่ชำรุด ภายในพระธาตุมีวัตถุโบราณ เช่น พระพุทธรูปที่ทำด้วยทองคำบ้าง ทองสัมฤทธิ์บ้าง และทำด้วยวัตถุอย่างอื่นอีกมากมาย จะเห็นได้จากเมื่อพระธาตุสลักหักพังลงมา

## อ้างอิง

ธาตุศรีมงคล
ศรีมงคล
หมวดหมู่:อำเภอวาริชภูมิ
วัดมหาวัน (อำเภอเมืองเชียงใหม่)

**วัดมหาวัน** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่ มีเนื้อที่ราว 2 ไร่ 3 งาน

แต่ดั้งเดิมชาวบ้านละแวกวัดมหาวันเรียกว่า *ชุมชนบ้านฮ่อม* ส่วนใหญ่เป็นคนพื้นเมืองที่กล่าวกันว่าอพยพมาจากเมืองเชียงแสน วัดสร้างขึ้นในสมัยพระเจ้ากาวิละ เมื่อครั้งที่ทรงกอบกู้เอกราชคืนจากพม่า สร้างขึ้นเมื่อ พ.ศ. 2338 อย่างไรก็ดีข้อมูลจากสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2078

อาคารเสนาสนะและสิ่งก่อสร้างภายในวัด ได้แก่ แนวกำแพงทางด้านหน้าของวัดมีซุ้มประดิษฐานพระพุทธรูปแบบพม่าอยู่ 4 ซุ้ม มีสิงห์คู่อยู่ด้านหน้าประจำแต่ละซุ้ม อุโบสถด้านหน้ามีลวดลายปูนปั้นฝีมือของช่างชาวล้านนาที่ประดิษฐ์ลวดลายไว้อย่างวิจิตรบรรจง ประตูไม้ด้านหน้าของอุโบสถแกะสลักเป็นลวดลายพุทธประวัติ ภายในอุโบสถประดิษฐานพระพุทธรูปประธานปางสมาธิ ศิลปกรรมแบบล้านนาผสมเชียงแสน วิหารหลวง ประดิษฐานพระพุทธปฏิมากรหรือที่ชาวบ้านเรียกว่า *พระเจ้าโต* สร้างด้วยศิลปะไทใหญ่ สร้างขึ้นด้วยแรงศรัทธาของคหบดีชาวไทใหญ่ในชุมชนที่ชื่อ พ่อเลี้ยงหม่องปึ๊ด ซึ่งเข้ามาทำสัมปทานไม้สักในภาคเหนือกับบริษัทบอมเบย์เบอร์มา ท่านจึงได้สร้างวิหารหลวงและพระเจ้าโต ตลอดจนได้ทำการบูรณะซ่อมแซมกำแพงซุ้มประดับรวมถึงรูปปั้นต่าง ๆ ในศิลปะแบบไทใหญ่ 

หอไตรสร้างเมื่อ พ.ศ. 2386 มีลักษณะสองชั้นเครื่องบนไม้มีหลังคาซ้อนชั้น แกะสลักและลวดลายฉลุ เจดีย์สีขาวฐานสี่เหลี่ยมย่อมุมซ้อนกันสามชั้น มีซุ้มประจำทิศ ทั้ง 4 ทิศ เดิมเป็นเจดีย์ศิลปะล้านนา ต่อมาทางการได้สร้างเจดีย์แบบพม่าขึ้นเมื่อครั้งเชียงใหม่ได้รับอิทธิพลพม่า เป็นเจดีย์ทรงสี่เหลี่ยมครอบเจดีย์องค์เดิมไว้

## อ้างอิง

มหาวัน
คลองบางประทุน

**คลองบางประทุน** เป็นคลองในเขตจอมทอง กรุงเทพมหานคร ที่เชื่อมระหว่างคลองสนามชัยกับคลองภาษีเจริญ มีความยาวประมาณ 4 กิโลเมตร คำว่า "ประทุน" แปลว่า "หลังคา" เพราะมีแมกไม้ดุจหลังคาประทุนที่ให้ร่มเงา มีวัดที่ตั้งอยู่ริมคลองคือ วัดแก้วไพฑูรย์และวัดบางประทุนนอก

## ประวัติ
ชุมชนบางประทุน เป็นย่านชุมชนชาวสวนดั้งเดิมตั้งแต่สมัยอยุธยา มีวัดสมัยอยุธยาตั้งอยู่ริมคลอง เช่น วัดบางประทุนใน ที่ลักษณะอุโบสถมหาอุดแบบที่นิยมในสมัยอยุธยา สุนทรภู่พรรณนาถึงคลองบางประทุนในนิราศเมืองเพชรว่า

ในช่วง พ.ศ. 2500 ในยุคที่ตลาดน้ำวัดไทรรุ่งเรือง คลองบางประทุนเป็นแหล่งผลิตงอบแหล่งสำคัญแหล่งหนึ่งในฝั่งธนบุรี ในยุคนั้นพื้นที่ตลอดแนวคลองบางประทุนชาวบ้านจะปลูกพืชหลัก เช่น กล้วย ลิ้นจี่ ส้ม มะพร้าวละมุด และส้มโอ บางประทุนยังเป็นแหล่งปลูกมะพร้าวน้ำหอมขึ้นชื่อของไทยด้วย โดยมีแหล่งค้าส่งเป็นตลาดน้ำวัดไทร โดยเป็นศูนย์กลางจากผู้เดินทางมาจากภาษีเจริญ เชื่อมต่อไปกับจังหวัดสุพรรณบุรี มหาชัย แม่กลอง หรือราชบุรี

ภายหลังการตัดถนนพระรามที่ 2 ถนนเอกชัย และถนนกัลปพฤกษ์ ทำให้เส้นทางทางน้ำลดบทบาทลง ส่งผลต่อชีวิตของผู้คนในชุมชนจนพื้นที่ดินหลายแปลงต้องเปลี่ยนเจ้าของโฉนดกันบ่อยครั้ง ราคาที่ดินของบางประทุนในปัจจุบันมีมูลค่าแตะ 10 ล้านบาท และอาจยิ่งเพิ่มสูงขึ้นไปอีกหากมีการเปลี่ยนมือเจ้าของ เหตุเพราะทำเลที่ดินอยู่ใกล้เมือง และสามารถออกต่างจังหวัดผ่านเส้นกาญจนาภิเษก

การทำสวนในปัจจุบันของชุมชนย่านคลองบางประทุน ใช้วิธีการทำสวนดั้งเดิม คือ สวนขนัดล่างหรือขนัดใกล้บ้านจะปลูกพืชผักสวนครัวประเภท ขิง ข่า ตะไคร้ มะกรูด โหระพา กะเพรา ชะพลู รวมทั้งผลไม้บางชนิดที่มีราคาแพง ลิ้นจี่ กระท้อน ชมพู่ ฯลฯ ส่วนขนัดที่อยู่เหนือขึ้นไปจะเป็นผลไม้ที่ปลูกเป็นจำนวนมาก หรือปลูกเต็มทั้งขนัด เช่น มะม่วง มะปราง สำหรับสวนขนัดใหญ่ นิยมปลูก กล้วยน้ำว้า กล้วยหอม ส้มโอ ส้มเขียวหวาน มะพร้าวน้ำหอม ซึ่งชาวสวนนิยมปลูกแซมสลับกับมะพร้าว

## อ้างอิง

บางประทุน
ตำบลธาตุ

**ตำบลธาตุ** อาจหมายถึง
* **[[ตำบลธาตุ (อำเภอเชียงคาน)|ตำบลธาตุ]]** อำเภอเชียงคาน จังหวัดเลย
* **[[ตำบลธาตุ (อำเภอวังหิน)|ตำบลธาตุ]]** อำเภอวังหิน จังหวัดศรีสะเกษ
* **[[ตำบลธาตุ (อำเภอวานรนิวาส)|ตำบลธาตุ]]** อำเภอวานรนิวาส จังหวัดสกลนคร
* **[[ตำบลธาตุ (อำเภอรัตนบุรี)|ตำบลธาตุ]]** อำเภอรัตนบุรี จังหวัดสุรินทร์
* **[[ตำบลธาตุ (อำเภอวารินชำราบ)|ตำบลธาตุ]]** อำเภอวารินชำราบ จังหวัดอุบลราชธานี
เทศบาลตำบลกู่แก้ว

**เทศบาลตำบลกู่แก้ว** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบ้านจีต ในอำเภอกู่แก้ว จังหวัดอุดรธานี เดิมมีฐานะเป็นสภาตำบลบ้านจีตใน พ.ศ. 2516 ก่อนที่จะยกฐานะขึ้นเป็นองค์การบริหารส่วนตำบลบ้านจีตในวันที่ 25 ธันวาคม พ.ศ. 2539 

ในวันที่ 27 ตุลาคม พ.ศ. 2552 กระทรวงมหาดไทยให้เปลี่ยนชื่อองค์การบริหารส่วนตำบลบ้านจีตเป็นองค์การบริหารส่วนตำบลกู่แก้ว เพื่อความเหมาะสมและสอดคล้องตามเจตนารมณ์ของประชาชนในเขตองค์การบริหารส่วนตำบล และได้จัดตั้งเป็นเทศบาลตำบลกู่แก้วภายในวันเดียวกัน ปัจจุบันในเขตเทศบาลตำบลกู่แก้วมีประชากร 5,673 คน

พื้นที่เทศบาลตำบลกู่แก้วเป็นชุมชนที่อาศัยอยู่ในบริเวณศูนย์ราชการต่าง ๆ ของอำเภอกู่แก้ว อยู่ห่างจากศาลากลางจังหวัดอุดรธานีประมาณ 62 กิโลเมตร และห่างจากกรุงเทพมหานครประมาณ 561 กิโลเมตร มีสถานที่สำคัญในเทศบาลคือ "วัดกู่แก้วรัตนาราม" ชาวบ้านเรียกว่าวัดกู่แก้ว เดิมชื่อวัดกู่ เพราะมีกู่โบราณ (ปราสาทศิลาแลง) เป็นที่เคารพของชาวบ้านจึงช่วยกันทำนุบำรุงวัดตลอดมา จึงเป็นที่มาของชื่อเทศบาล มีพื้นที่รับผิดชอบทั้งหมด 52.8 ตารางกิโลเมตรหรือคิดเป็น 33,000.0 ไร่

## อ้างอิง

## แหล่งข้อมูลอื่น
* เว็บไซต์เทศบาลตำบลกู่แก้ว

กู่แก้ว
หมวดหมู่:อำเภอกู่แก้ว
เปาบุ้นจิ้น (ละครโทรทัศน์ช่องทีวีบี)

**เปาบุ้นจิ้น ฉบับทีวีบี** ( ) เป็นละครโทรทัศน์แนวอิงประวัติศาสตร์จีน ผลิตและออกอากาศโดย TVB สร้างขึ้นในช่วงปี ค.ศ. 1995 กล่าวถึงคดีอันโด่งดังของเปาบุ้นจิ้น มีความยาว 80 ตอน มี จวง เหว่ยเจิ้ยน เป็นโปรดิวเซอร์ นำแสดงโดย ตี้ หลุง, หวง เย่อหัว, เลี่ยว ฉี่จื้อ

## เนื้อเรื่องย่อ
เรื่องราวของชายผู้มีสติปัญญาเฉลียวฉลาด แต่มีพระจันทร์ครึ่งเสี้ยวเป็นสัญลักษณ์อยู่ที่หน้าผาก เขาใช้ความสามารถและความยุติธรรมมาคลี่คลายคดี กำจัดคนชั่ว อภิบาลคนดี จนมีชื่อเสียงและได้รับการกล่าวขานไปไกล เปาบุ้นจิ้นมี กงซุน เช่อ เป็นที่ปรึกษาในทุก ๆ ครั้งที่เขามีคดีที่ต้องตัดสินหรือคิดไม่ตก กงซุนเช่อเป็นคนละเอียด รอบคอบ และมองการณ์ไกล ด้วยความที่เขาเป็นคน ยุติธรรมและเถรตรง เขาจึงมีทั้งคนรักและคนเกลียด ดังนั้นเขาจึงมี จั่นเจา ผู้มากด้วยวิทยายุทธ์ คอยปกป้อง พิทักษ์เขายามมีภัย พบกับ เปาบุ้นจิ้น ผู้ผดุงความยุติธรรม

## รายชื่อตอน

## นักแสดงนำ
* ตี้ หลุง รับบท เปาบุ้นจิ้น
* หวง เย่อหัว รับบท จั่นเจา
* เลี่ยว ฉี่จื้อ รับบท กงซุนเช่อ
* หวง เหวินเปียว รับบท หวังเฉา
* หลี่ หวงเจิ้ง รับบท หม่าฮั่น
* หยาง เจียเหนา รับบท จางหลง
* หลี่ เหยาจิ้ง รับบท เจ้าหู่
* หลู เจิ้นซุ่น รับบท ฮ่องเต้

## อ้างอิง

หมวดหมู่:เปาบุ้นจิ้น
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ฮ่องกงในปี พ.ศ. 2538
หมวดหมู่:ละครโทรทัศน์ช่องทีวีบี
วัดบางตลาด

**วัดบางตลาด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตลาด อำเภอคลองเขื่อน จังหวัดฉะเชิงเทรา มีเนื้อที่ตั้งวัด 18 ไร่ 3 งาน 17 ตารางวา มีพระครูวิจิตร ปัญญาทัต เป็นเจ้าอาวาสรูปปัจจุบัน

วัดบางตลาดได้รับอนุญาตให้ตั้งวัดเมื่อ พ.ศ. 2482 และได้รับพระราชทานวิสุงคามสีมาเมื่อวันที่ 5 กันยายน พ.ศ. 2521 โดยเมื่อ พ.ศ. 2445 ที่ตั้งเดิมของวัดบางตลาดตั้งอยู่บริเวณริมแม่น้ำบางปะกง บริเวณที่ตั้งโรงเรียนราษฎรนุกูลในปัจจุบัน แต่เนื่องจากน้ำท่วมบ่อยจึงได้ย้ายมาตั้งอยู่ที่ปัจจุบัน โดยที่ดินดังกล่าวได้รับการบริจาคจากนางแฟง ไม่ทราบนามสกุล มีเนื้อที่ประมาณ 17 ไร่ เมื่อปี พ.ศ. 2450 พระบาทสมเด็จพระจุลจอมเกล้าเจ้าอยู่หัวได้ทรงเสด็จประพาส ณ วัดแห่งนี้ และได้ทรงพระราชทานสิ่งของไว้เป็นที่ระลึก ซึ่งทางวัดได้เก็บรักษาไว้เป็นอย่างดี

อาคารเสนาสนะที่สำคัญ ได้แก่ อุโบสถหลังแรกสร้างเมื่อ พ.ศ. 2460 และอุโบสถหลังที่สองสร้างเมื่อ พ.ศ. 2521 และยังเป็นที่ตั้งของอนุสรณ์สถานรูปปั้นพระบาทสมเด็จพระจุลจอมเกล้าเจ้าอยู่หัว วัดมี *หลวงพ่อทันใจมหาจักรพรรดิประกาศิต* พระพุทธเจ้าองค์ใหญ่ ปางมหาจักรพรรดิทรงเครื่อง ประดิษฐานริมฝั่งแม่น้ำบางปะกง ภายในบรรจุพระบรมสารีริกธาตุ

## อ้างอิง

บางตลาด
วัดก้อนแก้ว

**วัดก้อนแก้ว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลก้อนแก้ว อำเภอคลองเขื่อน จังหวัดฉะเชิงเทรา

วัดก้อนแก้วตั้งวัดเมื่อ พ.ศ. 2454 ได้รับพระราชทานวิสุงคามสีมาเมื่อ พ.ศ. 2504 ที่ตั้งเดิมของวัดเป็นบ่อกุ้งของนายทวี จันกลัด ซึ่งเป็นอ่างใหญ่ลักษณะกลมเป็นท้องกะทะเส้นผ่าศูนย์กลางประมาณ 1 เส้นกว่า ลึกประมาณ 3 เมตร เรียกว่า *วังก้นแก้วพิกุลทอง* จนประมาณ พ.ศ. 2544 พระครูนันทศรีราจารย์ (หลวงพ่อเหลือ) เจ้าอาวาสวัดสาวชะโงก จังหวัดฉะเชิงเทรา ท่านจึงชักชวนชาวบ้านใกล้วังก้นแก้วสร้างเป็นวัด แต่เห็นว่าชื่อก้นแก้วฟังดูไม่เป็นมงคล จึงตั้งชื่อใหม่ว่า "วัดก้อนแก้ว" และเป็นชื่อของหมู่บ้านและตำบลในเวลาต่อมา

วัดก้อนแก้วมีเกจิอาจารย์ คือ พระครูสุวรรณศีลาจารย์ (หลวงพ่อทอง) ท่านเป็นชาวเขมร มีความสามารถในด้าน วิปัสนาและกรรมฐาน วิชาอาคมหลายแขนง มีพลังจิตแก่กล้ามาก มีจิตเมตตาสูง ท่านสร้างอุโบสถ สร้างกุฏิหลายหลัง ทำถนนเข้าวัดสร้างความเจริญให้วัดมากมาย สร้างวัตถุมงคลไว้มากมายหลายแบบ ได้แก่ เหรียญพระเนื้อว่านตะกรุดโทน ผ้ายันต์ หลวงพ่อมีชื่อเสียงเรื่องการสักยันต์

## อ้างอิง

ก้อนแก้ว
เรียวโกะ โยเนกูระ

**เรียวโกะ โยเนกูระ** () เป็นนักเดินแบบและนักแสดงหญิงชาวญี่ปุ่นที่มีชื่อเสียงจากละครโทรทัศน์เรื่อง*[[หมอซ่าส์พันธุ์เอ็กซ์]]* เธอสังกัดกับค่ายโอสกาโพรโมชัน () ตั้งแต่ปี ค.ศ. 1992 จวบจนถึงวันที่ 3 เมษายน 2020 เธอได้ออกจากสังกัดดังกล่าวและก่อตั้งบริษัทเป็นของตนเองภายใต้ชื่อ Desafío

เรียวโกะสนใจและทุ่มตัวให้กับการแสดงบัลเลต์ตั้งแต่เธอยังเด็ก แต่เมื่อเธอศึกษาชั้นมัธยมศึกษาปีที่ 6 เธอได้ผันตัวเป็นนักเดินแบบและต่อมาเป็นนักแสดงในที่สุด เรียวโกะมีผลงานการแสดงในละครโทรทัศน์เรื่อง*โคอิ โนะ คามิซามะ* () ของสถานีโทรทัศน์ทีบีเอสในปี 2000 และ 2 ปีให้หลังได้นำแสดงละครโทรทัศน์เรื่องแรกใน *[[ขอสวยสักครั้ง]]* (; ) ของสถานีโทรทัศน์ฟูจิทีวี ทำเรตติงเฉลี่ย 11.4% ในปี 2011 เรียวโกะได้แสดงละครเวทีเรื่อง*[[วิมานลอย (ภาพยนตร์)|วิมานลอย]]*ที่โรงละครอิมพีเรียลในบทของสการ์เลตต์ โอฮาราซึ่งเป็นตัวละครชูโรง ในปี 2012 เรียวโกะได้นำแสดงในละครโทรทัศน์ประเภทการแพทย์ *[[หมอซ่าส์พันธุ์เอ็กซ์]]* ของสถานีโทรทัศน์ทีวีอาซาฮิที่ตอนสุดท้ายทำเรตติงได้ 24.4% ซึ่งทำให้มีการผลิตฤดูกาลของ*หมอซ่าส์พันธุ์เอ็กซ์*ต่อไปเรื่อย ๆ จนถึงฤดูกาลที่ 7 ในปี 2021 แต่เรตติงเฉลี่ยในฤดูกาลดังกล่าวต่ำกว่า 20% เป็นครั้งแรก

ในปี 2014 เรียวโกะได้ประกาศว่าเธอได้แต่งงานกับชายนอกวงการที่เป็นประธานบริษัทแห่งหนึ่งแต่ต่อมาได้เลิกรากันในปี 2016

## รางวัล

## อ้างอิง

หมวดหมู่:บุคคลจากโยโกฮามะ
หมวดหมู่:นักแสดงหญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
วัดพระธาตุคีรีเขต

**วัดพระธาตุคีรีเขต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะกั่วป่า อำเภอตะกั่วป่า จังหวัดพังงา

วัดพระธาตุคีรีเขต หรือ **วัดคีรีเขต** หรือ **วัดธาตุคีรีเขต** สร้างขึ้นเมื่อวันที่ 15 พฤษภาคม พ.ศ. 2436 แต่เดิมนั้นสร้างขึ้นเป็นเพียงที่พำนักของพระภิกษุสงฆ์ผู้ถือการอยู่ในป่าเพื่อความสงบเท่านั้น ต่อมาจึงได้จัดสร้างให้มั่งคงจนมีฐานะเป็นวัด ชาวบ้านนิยมเรียกว่า **วัดลุ่ม** หรือ **วัดตลาดใต้** วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2462 ได้รับพระราชทานวิสุงคามสีมาครั้งหลังเมื่อวันที่ 23 กุมภาพันธ์ พ.ศ. 2542 ทางด้านการศึกษาวัดได้เปิดสอนพระปริยัติธรรมเริ่มมาตั้งแต่ พ.ศ. 2518 จัดตั้งโรงเรียนสอนเด็กก่อนเกณฑ์เมื่อ พ.ศ. 2512–2513 นอกจากนี้ยังได้อนุญาตให้ทางราชการสร้างโรงเรียนมัธยมศึกษาขึ้นภายบริเวณวัด คือ โรงเรียนตะกั่วป่าคีรีเขต

องค์พระบรมธาตเจดีย์ สร้างในแบบศิลปะศรีวิชัย เจดีย์เป็นรูปทรงเจดีย์สี่เหลี่ยมย่อมุม  มีประตูเข้าออกสี่ทิศ  ด้านบนองค์พระบรมธาตุเจดีย์ออกแบบเป็นรูปบาตรซ้อนกัน 5 ใบ ถัดไปเป็นปล้องไฉนและยอดฉัตร ภายในองค์พระบรมธาตุเจดีย์ออกแบบเป็นห้องโถงมีเจดีย์องค์เล็ก จำลองแบบมาจากพระบรมธาตุไชยา ตั้งอยู๋กลางห้องวางปิดทับบริเวณอุโมงค์ประดิษฐานพระบรมสารีริกธาตุ

วิหารประดิษฐานพระประธานปางมารวิชัย ศิลปะรัตนโกสินทร์ตอนต้น และมีพระพุทธรูปไม้แกะสลักด้วยไม้จวง หรือไม้เทพาโร ปางยืนและนั่ง เพื่อแทนพระพุทธรูป "พ่อท่านแก่นรัก" ซึ่งเป็นพระพุทธรูปไม้แกะสลักจากไม้รักเขา สูงประมาณ 1 ศอก สร้างขึ้นเมื่อประมาณราว พ.ศ. 2200 แต่เกิดความชำรุดที่พระพาหา (แขน) และพระพักตร์ด้านซ้ายเมื่อ พ.ศ. 2500

## อ้างอิง

พระธาตุคีรีเขต
หมวดหมู่:โบราณสถานในจังหวัดพังงา
คีรีเขต